Wonderwerk: Brandweerman oorleef val in brandende skag | Maroela Media
"Malusi Mncube, van die Durban-brandweer, het slegs 'n kneusplek op sy heup opgedoen toe sy kollegas hom uit die 18m-diep gat gered het," het Max Magnussen, waarnemende hoof van die brandweer, gesê. "Die skag was donker en daar was baie rook. Dit is ongelooflik dat hy oorleef en slegs geringe beserings opgedoen het."
Mncube het drie ure lank in die skag deurgebring saam met die liggaam van die hawelose man, wat hy wou red. Die man het aan sy beserings weens die val en rookinaseming beswyk.
Mncube se kollegas is verstom dat hy oorleef het. "Ek is stomgeslaan. Hy het ses verdiepings ver bo-op brandende puin geval, en hy het eintlik niks oorgekom nie," het Justin Bateman aan die Witness-koerant gesê. "Ek kon die hitte bo die skag voel."
Bateman sê Mncube het twee skerp metaalpale rakelings gemis. "As hy nie sy asemhalingstoerusting by hom gehad het nie, sou hy nie 10 minute lank kon oorleef nie."
Die Hand van die Here is hier duidelik te sien.
Dit was baie braaf gewees van hom hy is rerig geseen. Ons het n brand by ons huis gehad en die brandweer was vinnig op die toneel en in die vertrek in gehardloop om die brand uit te sit nie gedink aan hulle eie veiligheid nie.